|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**Mihajlo Pupin sugárút 16. szám, 21000 ÚjvidékTel.: +381 21 487 46 02, 487 45 58, 487 42 62ounz@vojvodinа.gov.rs |
|  | SZÁM: 128-451-477/2023-01 | KELTEZÉS: 2023. március 1. |

A Vajdaság autonóm tartományi alap- és középfokú oktatásra és nevelésre, valamint a diákjólétre vonatkozó programtevékenységek és projektek finanszírozását és társfinanszírozását célzó költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 5. szakasza, valamint a Vajdaság autonóm tartományi középiskolák tanulói utazási költségtérítésének feltételeiről szóló szabályzat (VAT Hivatalos Lapja, 7/2023. szám) 6. szakaszának 1. bekezdése alapján, figyelemmel a Vajdaság Autonóm Tartomány 2023. évi költségvetéséről szóló tartományi képviselőházi rendeletre (VAT Hivatalos Lapja, 54/2022. szám), a tartományi titkár

**PÁLYÁZATOT**

hirdet

**A VAJDASÁG AUTONÓM TARTOMÁNYI KÖZÉPISKOLÁK TANULÓINAK
2023. ÉVI UTAZÁSI KÖLTSÉGTÉRÍTÉSÉRE**

A Titkárság a pályázatot a Vajdaság Autonóm Tartomány 2023. évi költségvetéséről szóló tartományi képviselőházi rendelettel a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak (a továbbiakban: Titkárság) a Vajdaság autonóm tartományi középiskolák tanulóinak 2023. évi utazási költségtérítése külön rovatrendjében biztosított **151.000.000,00 dinár** összegre írja ki. Az eszközök rendeltetése a lakhelyüktől az iskoláig (és vissza) naponta utazó középiskolás diákok utazási költségtérítésének finanszírozása és társfinanszírozása.

**PÁLYÁZATI FELTÉTELEK**

*1. Pályázók köre*

 Az eszközök igénybevételére a Vajdaság autonóm tartományi községek és városok jogosultak.

*2. Az eszközök odaítélésének mércéi*

A Vajdaság autonóm tartományi középiskolák tanulói utazási költségtérítésének feltételeiről szóló szabályzat szerint az eszközök odaítélésének mércéi a következők:

* a község vagy város területén a lakhelyüktől az iskoláig naponta utazó középiskolás tanulók száma,
* az útvonal száma és hossza,
* a szállítási költség összege,
* a Vajdaság autonóm tartományi község vagy város fejlettségi foka, a Szerb Köztársaság Kormányának aktusában megállapítottak szerint.

**A PÁLYÁZATI KÉRELEM BENYÚJTÁSÁNAK MÓDJA**

Az eszközök odaítélése iránti kérelmet a Titkárság egységes pályázati formanyomtatványán (a mellékletekkel) kell benyújtani. A teljes pályázati dokumentációt **2023. március 1-jétől** lehet letölteni a Titkárság **www.puma.vojvodina.gov.rs** weboldaláról.

*A pályázónak a pályázati formanyomtatványhoz az alábbiakat kell csatolnia:*

* az 1. és 1a. számú Mellékleteket – A középiskolás diákok utazási költségeinek kiszámítására vonatkozó táblázatok
* a 2. számú Mellékletet – A középiskolás diákok utazási költségtérítésére vonatkozó általános adatok
* a 3. számú Mellékletet – A 2022/2023-as tanév során a község/város területén a távolsági közlekedésben résztvevő középiskolás diákok jegyzéke
* a 4. számú Mellékletet – A község/város középiskolás tanulói 2023. évi utazási költségtérítésének pénzügyi tervét a szükséges eszközök becslésével.

A kérelmeket postán kell elküldeni a következő címre: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, „Pályázat – a középiskolás diákok utazási költségeinek megtérítése” megjelöléssel (Pokrajinski sekretarijat za obrazovanje, propise, upravu i nacionalne manjine – nacionalne zajednice – ''Za konkurs – regresiranje prevoza učenika''), Mihajlo Pupin sugárút 16., 21000 Újvidék, vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

**A pályázati kérelmek benyújtásának határideje 2023. március 24.**

A Titkárság fenntartja a jogát, hogy a kérelmezőtől – szükség szerint – a dokumentumok hiánypótlását és további információt kérjen, illetve az eszközök odaítéléséhez feltételek teljesítését szabja meg.

A késedelmes vagy hiányos kérelmeket a Titkárság nem bírálja el.

A pályázat eredményei a Titkárság weboldalán kerülnek közzétételre.

**A pályázattal kapcsolatos további tájékoztatás a Titkárság 021/487-46-02, 021/487-45-58 és 021/487-42-62 telefonszámain kapható.**

Szakállas Zsolt

TARTOMÁNYI TITKÁR